《宾阳八景 其八 仙景迎晴》
明代·梁鱼

郡城北头古仙迹，阳乌早驾羲和辙。光笼琪树烟正收，霞映碧桃雨初歇。

盘陀石暖瑶草香，般若台高花影叠。家家男女喜春晴，无限园林飞蛱蝶。

作者简介：梁鱼，字克龙。顺德人。明宪宗成化七年（一四七一）举人。官广西平乐知县。孝宗弘治十四年（一五〇一）迁宾州知州。后为部使者所斥，遂拂衣归。明郭棐撰《粤大记》卷二〇有传。